CELEX: 52021PC0545
Language: et
Date: 2021-09-10
Title: Ettepanek: NÕUKOGU MÄÄRUS, millega muudetakse 28. jaanuari 2021. aasta nõukogu määrust (EL) 2021/90, millega määratakse kindlaks teatavate Vahemere ja Musta mere kalavarude ja kalavarude rühmade püügi võimalused 2021. aastaks

EUROOPA KOMISJON
            Brüssel,10.9.2021
            COM(2021) 545 final
            2021/0287(NLE)
            Ettepanek:
            NÕUKOGU MÄÄRUS, 
            millega muudetakse 28. jaanuari 2021. aasta nõukogu määrust (EL) 2021/90, millega määratakse kindlaks teatavate Vahemere ja Musta mere kalavarude ja kalavarude rühmade püügi võimalused 2021. aastaks 
            
               
         
         
            
               SELETUSKIRI
            
            
               1.ETTEPANEKU TAUST
            
            
               •Ettepaneku põhjused ja eesmärgid
            
            
               Nõukogu 28. jaanuari 2021. aasta määrust (EL) 2021/90, millega määratakse kindlaks teatavate Vahemere ja Musta mere kalavarude ja kalavarude rühmade püügi võimalused 2021. aastaks, tuleb muuta, et kanda Vahemere üldise kalanduskomisjoni (GFCM) raames üle 2020. aasta hariliku kammelja kasutamata ELi kvoot. 
            
            
               •Kooskõla poliitikavaldkonnas praegu kehtivate õigusnormidega
            
            
               Esitatud meetmed on kavandatud vastavalt ühise kalanduspoliitika eesmärkidele ja eeskirjadele ning need on kooskõlas liidu kestliku arengu poliitikaga. 
            
            
               •Kooskõla muude liidu tegevuspõhimõtetega
            
            
               Kavandatud meetmed on kooskõlas liidu muude tegevuspõhimõtetega, eriti keskkonnapoliitikaga. 
            
            
               2.ÕIGUSLIK ALUS, SUBSIDIAARSUS JA PROPORTSIONAALSUS
            
            
               •Õiguslik alus
            
            
               Käesoleva ettepaneku õiguslik alus on Euroopa Liidu toimimise lepingu artikli 43 lõige 3. 
            
            
               Liidu kohustused vee-elusressursside säästvaks kasutamiseks tulenevad Euroopa Parlamendi ja nõukogu määruse (EL) nr 1380/2013 artiklis 2 sätestatud kohustustest. 
            
            
               •Subsidiaarsus (ainupädevusse mittekuuluva valdkonna puhul) 
            
            
               Ettepanek tehakse liidu ainupädevusse kuuluvas valdkonnas, millele on osutatud aluslepingu artikli 3 lõike 1 punktis d. Subsidiaarsuse põhimõtet seetõttu ei kohaldata. 
            
            
               •Proportsionaalsus
            
            
               Ettepanek on proportsionaalsuse põhimõttega kooskõlas järgmisel põhjusel: ühine kalanduspoliitika on ühine poliitika. Vastavalt aluslepingu artikli 43 lõikele 3 on nõukogul kohustus võtta vastu meetmed kalapüügivõimaluste kehtestamise ja eraldamise kohta. 
            
            
               •Vahendi valik
            
            
               Kavandatav vahend: määrus.  
            
            
               3.JÄRELHINDAMISE, SIDUSRÜHMADEGA KONSULTEERIMISE JA MÕJU HINDAMISE TULEMUSED
            
         
         
            
               •Praegu kehtivate õigusaktide järelhindamine või toimivuse kontroll
            
            
               Ei kohaldata 
            
            
               •Konsulteerimine sidusrühmadega
            
            
               Ei kohaldata.
            
            
               •Eksperdiarvamuste kogumine ja kasutamine
            
            
               Ei kohaldata.
            
            
               •Mõjuhinnang
            
            
               Kalapüügivõimalusi käsitleva määruse kohaldamisala on piiratud aluslepingu artikli 43 lõikega 3. 
            
            
               •Õigusnormide toimivus ja lihtsustamine
            
            
               Ei kohaldata. 
            
            
               •Põhiõigused
            
            
               Ei kohaldata. 
            
            
               4.MÕJU EELARVELE
            
            
               Kavandatud meetmed ei mõjuta eelarvet. 
            
            
               5.MUU TEAVE
            
            
               •Rakenduskavad ning järelevalve, hindamise ja aruandluse kord
            
            
               Ei kohaldata. 
            
            
               •Selgitavad dokumendid (direktiivide puhul)
            
            
               Ei kohaldata. 
            
            
               •Ettepaneku sätete üksikasjalik selgitus
            
         
         
            
               Käesoleva muutmisettepaneku eesmärk on muuta nõukogu määrust (EL) 2021/90, eriti selle VII lisa, järgmiselt.
            
            
               GFCMi andmetel kasutas Bulgaaria 2020. aastal 83 % oma aastasest hariliku kammelja kvoodist (st 62 tonni 75 tonnist). Rumeenia kasutas 93 % oma aastasest hariliku kammelja kvoodist (st 70 tonni 75 tonnist). Selle tulemusena kasutati ELi kvoodist kokku 88 % (st 132 tonni 150 tonnist). Seega on kogus, mida EL 2021. aastaks ei püüdnud, ligikaudu 18 tonni.
            
            
               GFCMi kammeljavarude majandamise mitmeaastases kavas, mis on kehtestatud soovitusega GFCM//41/2017/4 ja mida on muudetud soovitusega GFCM/43/2019/3, eriti selle lõike 1 punktis e, on sätestatud järgmine: „Maksimaalne kogus, mille konventsiooniosaline võib mis tahes aastal üle kanda, ei tohi ületada 15 % tema esialgsest aastakvoodist. Kui varud on raskes seisus ja töörühma teaduslikud nõuanded soovitavad kalastussuremust vähendada, võib kasutamata kvoodi ülekandmise keelata.“
            
            
               ELi taotlus 2020. aasta kasutamata kvoodi ülekandmiseks esitati 21. mail 2021 GFCMi järelevalvekomiteele, kus tunnistati COVID-19 pandeemia põhjustatud erandlikku olukorda. Ülekandmistaotlust arutati ka Musta mere komisjoni töörühma spetsiaalsel koosolekul 2021. aasta juulis. Seejärel kiideti ülekandmine heaks GFCMi komisjoni 44. aastakoosolekul.
            
            
               Seepärast tuleb GFCMi otsus rakendada nõukogu määruse (EL) 2021/90 muutmisega.   
            
            
               Seega tuleks muuta määruses (EL) 2021/90 sätestatud hariliku kammelja püügivõimaluste jaotust Mustal merel, et võtta arvesse liidu hariliku kammelja kvootide kohandamist, mille GFCM kehtestas 2021. aastal.  Kõnealusest alakasutamisest tulenevate kalapüügivõimaluste jaotamisel tuleks lähtuda iga liikmesriigi vastavast panusest alakasutamisse, muutmata seejuures määruses (EL) 2021/90 (milles käsitletakse liidu hariliku kammelja kvootide iga-aastast eraldamist liikmesriikidele) kehtestatud jaotuspõhimõtet. Mõlema asjaomase liikmesriigi, Bulgaaria ja Rumeenia jaotus liidu kammeljakvoodist on võrdne, vastates 50 %-le liidu kammeljakvoodist Mustal merel liikmesriigi kohta.
            
            
               2021/0287 (NLE)
            
            
               Ettepanek:
            
            
               NÕUKOGU MÄÄRUS,
            
            
               millega muudetakse 28. jaanuari 2021. aasta nõukogu määrust (EL) 2021/90, millega määratakse kindlaks teatavate Vahemere ja Musta mere kalavarude ja kalavarude rühmade püügi võimalused 2021. aastaks 
               
            
               EUROOPA LIIDU NÕUKOGU,
            
            
               võttes arvesse Euroopa Liidu toimimise lepingut, eriti selle artikli 43 lõiget 3,
            
            
               võttes arvesse Euroopa Komisjoni ettepanekut
            
            
               ning arvestades järgmist:
            
            
               (1)Nõukogu määrusega (EL) 2021/90
                  1
                määratakse kindlaks Vahemere ja Musta mere kalavarude ja kalavarude rühmade püügi võimalused 2021. aastaks.  Kõnealuse määrusega rakendatakse liidu õiguses Vahemere üldises kalanduskomisjonis (GFCM) vastu võetud hariliku kammelja varude majandamise kava
                  2
                hariliku kammelja püügiks Mustal merel (geograafiline alapiirkond 29). 
            
            
               (2)GFCM võttis 2021. aastal toimunud 44. aastakoosolekul vastu otsuse, milles märgiti, et 2020. aastal ei olnud Euroopa Liit oma hariliku kammelja kvooti täielikult ära kasutanud, ja kiideti heaks kasutamata kvoodi ülekandmine, pidades silmas COVID-19 pandeemia põhjustatud erandlikku olukorda. Seepärast tuleks GFCMi otsus rakendada liidu õiguses.
            
            
               (3)Määruses (EL) 2021/90 sätestatud Musta mere kalapüügivõimaluste jaotust tuleks seega muuta, et võtta arvesse GFCMi kehtestatud liidu kvootide kohandusi. Kõnealusest alakasutamisest tulenevate kalapüügivõimaluste jaotamisel tuleks lähtuda iga liikmesriigi vastavast panusest alakasutamisse, muutmata seejuures määruses (EL) 2021/90 (milles käsitletakse kvootide iga-aastast eraldamist liikmesriikidele) kehtestatud jaotuspõhimõtet. 
            
            
               (4)Määrust (EL) 2021/90 tuleks seepärast vastavalt muuta. 
            
            
               (5)Määruses (EL) 2021/90 sätestatud püügi piirnorme kohaldatakse alates 1. jaanuarist 2021. Käesoleva määrusega kehtestatud püügi piirnorme käsitlevad sätted peaksid seetõttu jõustuma võimalikult kiiresti ja neid tuleks kohaldada tagasiulatuvalt alates 1. jaanuarist 2021. Tagasiulatuv kohaldamine ei mõjuta õiguskindluse ja õiguspärase ootuse kaitse põhimõtteid, kuna asjaomaseid kalapüügivõimalusi suurendati ja need ei ole veel ammendatud. Olukorra kiireloomulisuse tõttu peaks käesolev määrus jõustuma kohe pärast avaldamist,
            
            
         
         
            
               ON VASTU VÕTNUD KÄESOLEVA MÄÄRUSE:
            
            
               Artikkel 1 
                  Määruse (EL) 2021/90 muutmine 
            
            
            
               Määruse (EL) 2021/90 VII lisa muudetakse vastavalt käesoleva määruse lisale.
            
            
            
               Artikkel 2
            
            
               Käesolev määrus jõustub järgmisel päeval pärast selle avaldamist Euroopa Liidu Teatajas.
            
            
               Seda kohaldatakse alates 1. jaanuarist 2021. 
            
            
               Käesolev määrus on tervikuna siduv ja vahetult kohaldatav kõikides liikmesriikides.
            
            
               Brüssel,
            
            
               
                     Nõukogu nimel
               
               
                     eesistuja
               
            
         
         
            
                  
                     (1)
                  
                        Nõukogu 28. jaanuari 2021. aasta määrus (EL) 2021/90, millega määratakse kindlaks teatavate Vahemere ja Musta mere kalavarude ja kalavarude rühmade püügi võimalused 2021. aastaks (ELT L 31, 29.1.2021, lk 1–19).
               
               
                  
                     (2)
                  
                        Soovitus GFCM//41/2017/4, mida on muudetud soovitusega GFCM/43/2019/3.
               
            
      
    ---documentbreak--- 
      
         
               EUROOPA KOMISJON
            Brüssel,10.9.2021
            COM(2021) 545 final
            LISA 
            järgmise dokumendi juurde:
            Ettepanek:Nõukogu määrus,
            millega muudetakse 28. jaanuari 2021. aasta nõukogu määrust (EL) 2021/90, millega määratakse kindlaks teatavate Vahemere ja Musta mere kalavarude ja kalavarude rühmade püügi võimalused 2021. aastaks 
            
               
         
         
            
               LISA 
            
            
               Määruse (EL) 2021/90 VII lisas esitatud tabel hariliku kammelja püügivõimaluste kohta
            
            
               Musta mere liidu vetes asendatakse järgmisega: 
                     
            
            
               „VII LISA
            
            
               LIIDU KALALAEVADE PÜÜGIVÕIMALUSED MUSTAS MERES
            
            
            
                     
                        Liik:
                     
                  
                  
                     
                        harilik kammeljas
                     
                  
                  
                     
                        Püügipiirkond:
                     
                  
                  
                     
                        Musta mere liidu veed – geograafiline alapiirkond 29
                     
                  
               
                     
                  
                  
                     
                        Scophthalmus maximus
                     
                  
                  
                     
                  
                  
                     
                        (TUR/F3742C)
                     
                  
                  
                     
                  
                  
                     
                  
                  
                     
                  
               
                     
                        Bulgaaria
                     
                  
                  
                     
                        87,825
                     
                  
                  
                     
                  
                  
                     
                        Analüütiline TAC 
                     
                     
                        Ei kohaldata määruse (EÜ) nr 847/96 artiklit 3.
                     
                     
                     
                     
                        Ei kohaldata määruse (EÜ) nr 847/96 artiklit 4.
                     
                  
               
                     
                        Rumeenia
                     
                  
                  
                     
                        80,116 
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        Liit
                     
                  
                  
                     
                        167,941
                     
                  
                  
                     
                        (*)
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        Lubatud kogupüük (TAC)
                     
                  
                  
                     
                                     857 
                     
                  
                  
                     
                  
               
                     
                        _________
                     
                  
                  
                     
                  
                  
                     
                  
                  
                     
                  
               
                     
                         (*)
                              Kalandustegevus, sealhulgas kala ümberlaadimine, pardal hoidmine, lossimine ja esmamüük, ei ole lubatud 15. aprillist kuni 15. juunini 2021.